Publication: Magyar Közlöny
Issue: MK-2008-102 (Year: 2008, Number: 102)
Era: 2004-2010
Section: jognak mindenkit egyenlõként, egyenlõ méltóságú személyként kell kezelnie. [9/1990. (IV. 25.) AB határozat,
Paragraph Index: 187

jognak mindenkit egyenlõként, egyenlõ méltóságú személyként kell kezelnie. [9/1990. (IV. 25.) AB határozat, ABH 1990, 46, 48–49.] A megkülönböztetés alkotmányosságának megítélésében a mindenkori szabályozás tárgyi és alanyi összefüggésébõl kell kiindulni, s az egyenlõségnek az adott tényállás lényeges elemeire tekintettel kell fennállnia. A megkülönböztetés tilalmába ütközik, ha az adott szabályozási koncepción belül eltérõ szabályozás vonatkozik valamely csoportra, kivéve, ha annak kellõ súlyú alkotmányos indoka van. Az Alkotmánybíróság állandó gyakorlata szerint az azonos helyzetben lévõk között nem alapjogok tekintetében tett megkülönböztetés csak akkor tekinthetõ alkotmányellenesnek, ha nincs ésszerû indoka, tehát önkényes, végsõ soron az emberi méltósághoz való jogot sérti. Töretlen a gyakorlat abban, hogy amikor az Alkotmány 70/A. §-ának sérelme a kérdés – és a megkülönböztetés nem alapjogra vonatkozik –, az Alkotmánybíróság egyrészt azt vizsgálja, hogy a jogalkotó összehasonlítható helyzetben lévõ jogalanyok között tett-e megkülönböztetést, másrészt azt, hogy az összehasonlítható helyzetben lévõ jogalanyok közötti különbségtételnek van-e tárgyilagos megítélés szerint ésszerû indoka. [21/1990. (X. 4.) AB határozat, ABH 1990, 73, 77–79.; 16/1991. (V. 20.) AB

Source: https://magyarkozlony.hu/hivatalos-lapok/564ed59f5517299d787fac2958cfa41d8619bc0a/dokumentumok/6b4131e32d1b19fafafb4eed282970b7f2b8fab5/letoltes